Xalqaro shartnomaga qo‘shilish to‘g‘risida

1. Mustaqil Davlatlar Hamdo‘stligi ishtirokchi-davlatlarning rahbarlari tomonidan Mustaqil Davlatlar Hamdo‘stligi ishtirokchi-davlatlarning penitensiar xizmatlari rahbarlari kengashini tashkil etish to‘g‘risida 2015-yil 16-oktabr kuni Qozog‘iston Respublikasining Burabay posyolkasida imzolangan Shartnomaga qo‘shilish ma’qullansin.
 2. O‘zbekiston Respublikasi Ichki ishlar vazirligi mazkur xalqaro shartnomaning amalga oshirilishi uchun javobgar bo‘lgan vakolatli organ etib belgilansin.
 3. O‘zbekiston Respublikasi Tashqi ishlar vazirligi O‘zbekiston Respublikasi mazkur xalqaro shartnomaga qo‘shilishi uchun zarur ichki davlat tartib-taomillari bajarilganligi, shuningdek, uni amalga oshirishda javobgar bo‘lgan vakolatli organ to‘g‘risida depozitariyga tegishli bildirishnoma yo‘llasin.
 4. O‘zbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan so‘ng O‘zbekiston Respublikasining majburiyatlari bajarilishi ustidan belgilangan tartibda nazoratni ta’minlasin.
 5. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov va O‘zbekiston Respublikasi Prezidenti huzuridagi havfsizlik kengashi kotibi V.V. Maxmudov zimmasiga yuklansin.